Kertu Saks
Kertu Saks (sünninimi Kertu Kilvet; sündinud 6. mail 1971) on eesti ajakirjandusteadlane ja teaduse populariseerija, aastast 2021 Eesti Rahva Muuseumi direktor. Ta on lõpetanud aastal 1989. aastal Tallinna 7. Keskkooli. Aastatel 1991–1996 õppis ta Tartu Ülikoolis ja Tallinna Pedagoogilises Ülikoolis inglise keelt ja kirjandust. 1998. aastal kaitses Tartu Ülikoolis ajakirjanduse erialal magistrikraadi ja 2011. aastal meedia ja ajakirjanduse erialal doktorikraadi (doktoritöö "Eesti ajalehtede toimetamiskultuuri ja -praktika kujunemine 1988–2005" (The formation of editing culture and practice in Estonian newspapers 1988–2005)). Ta on töötanud ajakirjanikuna Eesti Päevalehes ja olnud Sotsiaalministeeriumis Euroopa Sotsiaalfondi koordinatsioonijuht. Aastatel 2009–2016 oli ta SA Tallinna Tehnika- ja Teaduskeskus juhatuse liige ja Energia avastuskeskuse juhataja. Alates 14. novembrist 2016 kuni 10. detsembrini 2021 oli ta Eesti Kultuurkapitali juhataja. 13. oktoobril 2021 valiti Kertu Saks Eesti Rahva Muuseumi direktoriks. Muuseumijuhina alustas ta tööd 13. detsembril 2021.